朱柔则
朱柔則（?—?），字順成，又字道珠。清朝錢塘（今浙江杭州市）人。
柴靜儀長子沈用濟之妻。沈用濟有一妾，名顧春山，朱柔則表現大度不忌，妻妾二人還相約賞梅，並題《河渚觀梅約顧女春山》詩云：「相期河渚玩春華，一棹迎風路未賒。樓外有梅三百樹，美人不到不開花」。柔則能作詩，與婆婆柴靜儀同為「蕉園五子」成員。沈用濟游京師，為紅蘭主人客而未歸，朱氏遙寄作品《故鄉山水圖》，並題詩云：「應憐夫婿無歸信，翻畫家山遠寄來。」沈用濟見著詩畫，旋即返家。一時傳為美談。俞陛雲《清代閨秀詩話》評其「詩格與詩情，並臻佳境。」著有《嗣音軒詩鈔》、《繡帙余吟》等。康熙十二年（1673 年）尚在世。